Diari Oficial de la Generalitat Valenciana


Sumari del DOGV 2415, del 28-12-1994 (1994/833384)

ORDRE de 28 de novembre de 1994, de la Conselleria d'Agricultura, Pesca i AlimentaCiÓ, per la qual es modifica l'Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/11/28/(2)/dof/vci/html**

### Dades del document

Número de DOGV
:   2415

Data del DOGV
:   28-12-1994

Secció del DOGV
:   DISPOSICIONS GENERALS

Número del document
:   1994/833384


Data del document
:   28-11-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 28 de novembre de 1994, de la Conselleria d'Agricultura, Pesca i Alimentació, per la qual es modifica l'Ordre de 2 de novembre de 1994, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa.   
Vista la conveniència d'una millor operativitat en la tramitació de les ajudes regulades per l'Ordre de 2 de novembre, publicada en el Diari Oficial de la Generalitat Valenciana número 2.396, del dia 28 de novembre de 1994, i buscant una major claredat per a l'administrat en la redacció, resulta convenient modificar com més prompte millor l'ordre esmentada, dins del termini de sol·licitud fixat, per la qual cosa  
ORDENE:  
Article únic  
En l'Ordre de 2 de novembre de 1994, sobre ajudes per al sanejament de plantacions de cítrics afectats pel virus de la tristesa, es modifiquen els paràgrafs 1, 3 i 4 de l'article cinqué i s'hi afegeix una disposició addicional, que quedaran redactats de la manera següent:  
«Article cinqué. Tramitació  
1. Després de la inspecció oportuna, en la resolució en què es concedisca la subvenció s'autoritzarà, alhora, l'arrancada i la plantació o el doblament de l'explotació, i s'hi assenyalarà expressament el termini de què disposa el titular per a realitzar la inversió.  
...  
3. L'arrancada i la plantació hauran de dur-se a terme durant l'any natural en el qual es va dictar la resolució de concessió de l'ajuda. No obstant això, per causes justificades adequadament, es podrà retardar fins a un any natural més, amb la sol·licitud prèvia i expressa de l'interessat i l'acceptació de la pròrroga per part del director territorial corresponent. El termini per a tramitar i resoldre les sol·licituds de pròrroga serà de dos mesos i s'entendran com a estimades si en el dit termini no s'haguera dictat resolució expressa.  
4. Després de la realització de la plantació i dins del mateix any, caldrà presentar en la Conselleria d'Agricultura, Pesca i Alimentació un escrit en el qual es comunique aquesta circumstància i s'assenyale, a més de les dades personals del beneficiari, el terme municipal, el polígon i la parcel·la cadastral de l'explotació, el nombre de plantes, la varietat i els portaempelts utilitzats. S'hi adjuntarà la factura del viver amb el nombre de plantes i gemmes, si s'escau, la varietat i els portaempelts adquirits, com també el justificant del pagament d'aquesta.  
...  
DISPOSICIONS ADDICIONALS  
Primera  
No podran dictar-se les resolucions per les quals es concedisquen o, si s'escau, es deneguen aquestes ajudes mentre, anualment, no s'haja publicat en el Diari Oficial de la Generalitat Valenciana l'import global màxim destinat a aquestes i la línia pressupostària que les financie.  
Segona  
Es delega en els directors dels serveis territorials la resolució de la concessió i el pagament de les ajudes regulades mitjançant aquesta ordre, en els expedients l'import d'ajuda dels quals no supere la quantitat d'un milió de pessetes.»  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Valencia, 28 de novembre de 1994  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI